
Ehitusloa andmine (Soldina tn 20) 

1. ASJAOLUD JA MENETLUSE KÄIK

18.08.2022 ehitisregistri keskkonda laekus läbivaatamiseks  ehitusloa taotlus nr 2211271/25269 Soldina tn 20 (endine tänava nimetus A-A. Tiimanni tn) kinnistul asuva kaubandushoone tehnosüsteemide muutmiseks katusele päikesepaneelide paigaldamisega  koos ehitusprojektiga  „SE2272_PP_Tiimani20PV“, peaprojekteerija Sunergia OÜ.
Ehitusloa menetlusse nr 318913 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Päästeameti Ida päästekeskus, Osaühing VKG Elektrivõrgud, Kaitseministeerium, 
Ehitusprojektis on avastatud puuduseid ning ehitisregistri keskkonna kaudu ehitusprojekt  on mitu korda tagastatud puuduste kõrvaldamiseks.

23.01.2023 lõplikult kõrvaldatud puudustega ehitusprojekti uus versioon „SE2272_PP_v03_Tiimani20PV“ on ehitisregistri  keskkonnas projekteerija poolt taasesitatud.
Narva Linnavalitsuse Arhitektuuri- ja Linnaplaneerimise Amet on seisukohal, et:
„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta“.
18.02.2023 kõik kaasatud menetlusosalejad  kooskõlastasid ehitusloa eelnõu.
Ehitusprojekt vastab sätestatud nõuetele, ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 
3.    OTSUS

3.1. Anda  ehitusluba Soldina tn 20 (endine tänava nimetus A-A. Tiimanni tn) kinnistul asuva kaubandushoone tehnosüsteemide muutmiseks katusele päikesepaneelide paigaldamisega vastavalt ehitusprojektile  „SE2272_PP_v03_Tiimani20PV“, peaprojekteerija Sunergia OÜ.
3.2. Jätta  algatamata  Soldina tn 20 (endine tänava nimetus A-A. Tiimanni tn) kinnistul asuva kaubandushoone tehnosüsteemide muutmisega  kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

